Gyorsított bevezetési eljárással Miskolc Megyei Jogú Városának helyi közösségi közlekedésében - a MVK Miskolc Városi Közlekedési Zrt. járatain - is bevezetésre kerül március 27-én, péntektől a Nemzeti Mobilfizetési Zrt. által szolgáltatott készpénzkímélő közlekedési mobiljegy megoldás.

A két társaság megállapodása alapján megvalósul az applikációban történő jegy- és bérletvásárlás lehetősége az MVK Miskolc Városi Közlekedési Zrt. valamennyi járatán.

A nemzetközi trendeket követő, a közösségi közlekedés digitalizációját támogató, többek között a virológia kitettséget is csökkentő megoldást, - a készpénzmentes közlekedési mobiljegy szolgáltatást - fejlesztett ki a 100 százalékban állami tulajdonú Nemzeti Mobilfizetési Zrt. A közlekedési mobiljegy megoldás először Budapesten, Tatabányán, majd a Volánbusz helyi és helyközi járatain, illetve Miskolc Megyei Jogú Város közösségi közlekedésében kerültek bevezetésre.

A megállapodás alapján azokat az utasokat, akik az applikációban vásárolják meg jegyeiket vagy bérleteiket az MVK járataira, nem terhelik pluszköltségek, vagyis az elektronikus jegyek ára megegyezik a hagyományos, papíralapú jegyek árával. A vonaljegyek mellett elérhető a napijegy, a 3 és 7 napos turistajegy, a bérletek esetében a hóközi típusú tanuló, nyugdíjas és általános díjtermékek vásárolhatók meg.

A közlekedési mobiljegyek használata a veszélyhelyzeti időszakban nagyban segíti a járművezetők és a pénztárosok jegy- és bérletértékesítési tevékenységének csökkentését, kiváltását. A Nemzeti Mobilfizetési Zrt. mobilalkalmazásának segítségével a jegyek és bérletek bárhol, bármikor megvásárolhatók, akár közvetlenül a járat indulása előtt is. A mobiljegy használatához az utasnak iOS, vagy Android operációs rendszerű mobiltelefonjára le kell töltenie a Nemzeti Mobilfizetési Zrt., vagy valamely viszonteladója (jelenleg az Simpleby OTP) által működtetett közlekedési mobiljegy-alkalmazást, és abban regisztrálnia kell magát. A jegyvásárlás során az utasnak meg kell adnia az utazásához használni kívánt járat tervezett indulási időpontját. A kiválasztott terméket a felhasználó egyenlegéről,vagy bankkártyája segítségével tudja kifizetni. Az alkalmazások elérhetőek az MVK Zrt. weboldalán és a Nemzeti Mobilfizetési Zrt. honlapján.

A közlekedési mobiljeggyel megvásárolható díjtermékek:

Autóbusz-és villamos vonalak teljes hosszán érvényes jegy:

Vonaljegy elővételben

Autóbusz-és villamos vonalakra érvényes jegyek közigazgatási határon belül (Keleti kapu megállóhelyig)

24 órás jegy

Turistajegy (3 napra)

Turistajegy (7 napra)

Autóbusz-és villamos vonalakra érvényes bérletek közigazgatási határon belül (Keleti kapu megállóhelyig)

Tanuló hóközi bérlet villamos

Tanuló hóközi bérlet kombinált

Nyugdíjas hóközi bérlet villamos

Nyugdíjas hóközi bérlet kombinált

Általános hóközi bérlet villamos

Általános havi bérlet villamos (04.25-től)

Általános hóközi bérlet kombinált

Általános havi bérlet kombinált (04.25-től)

Autóbusz vonalakra érvényes jegyek és bérletek közigazgatási határon túl:

50%-os helyközi kedvezményes vonaljegy

90%-os helyközi kedvezményes vonaljegy

Általános hóközi bérlet

Általános havi bérlet (04.25-től)

Nyugdíjas hóközi bérlet

Kedvezményes hóközi bérlet 90%-os

MVK Miskolc Városi Közlekedési Zrt. Nemzeti Mobilfizetési Zrt.